Ettepanek: NÕUKOGU OTSUS mis käsitleb liikmesriikide osamaksusid Euroopa Arengufondi 2012. aasta kolmanda osa rahastamiseks /* COM/2012/0597 final - 2012/0289 (NLE) */





SELETUSKIRI 1. ETTEPANEKU TAUST Kooskõlas 10. Euroopa Arengufondi (edaspidi „EAF”) finantsmääruse artikli 57 lõikega 5 käsitleb käesolev ettepanek 2012. aasta (aasta „n+1” nimetatud artiklis sätestatud menetluste tähenduses) osamaksu kolmanda osa suurust. Nõukogu peab tegema otsuse käesoleva ettepaneku kohta hiljemalt 21 kalendripäeva pärast seda, kui komisjon on esitanud oma ettepaneku, ja liikmesriigid peavad tasuma osamaksu kolmanda osa hiljemalt 21 päeva pärast päeva, mil neid nõukogu otsusest teavitatakse. 2. ETTEPANEKU ÕIGUSLIK KÜLG 10. EAFi finantsmääruse artikli 57 lõike 7 kohaselt on täpsustatud komisjoni ja Euroopa Investeerimispanga (EIP) hallatavad summad. EIP on edastanud komisjonile oma hallatavate rahastamisvahendite kohta kulukohustuste ja maksete ajakohastatud prognoosi vastavalt 10. EAFi finantsmääruse artiklile 145. 10. EAFi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt järjestikku varasemate EAFide jaoks ette nähtud summad. Käesolevas ettepanekus nimetatud osamaksunõuded hõlmavad seetõttu komisjoni puhul 10. EAFi ja EIP puhul 9. EAFi summasid. 10. EAFi finantsmääruse artiklis 60 on sätestatud, et kui liikmesriik ei tasu tasumisele kuuluvat osamaksu ettenähtud tähtajaks, tasub ta maksmata jäänud summalt viivist vastavalt samas artiklis sätestatud viivise maksmise korrale. 2012/0289 (NLE) Ettepanek: NÕUKOGU OTSUS mis käsitleb liikmesriikide osamaksusid Euroopa Arengufondi 2012. aasta kolmanda osa rahastamiseks EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 217, võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa,[1] eriti selle artiklit 7, võttes arvesse nõukogu 18. veebruari 2008. aasta määrust (EÜ) nr 215/2008, mis käsitleb kümnenda Euroopa Arengufondi suhtes kohaldatavat finantsmäärust (edaspidi „kümnenda EAFi finantsmäärus”),[2] eriti selle artikli 57 lõiget 5, võttes arvesse komisjoni ettepanekut ning arvestades järgmist: (1) Nõukogu 23. juuli 2012. aasta otsusega 12344/12, mis käsitleb liikmesriikide 2012. aasta osamaksusid Euroopa Arengufondi, sealhulgas 2012. aasta teist osamakset,[3] on kinnitatud liikmesriikide 2012. aasta Euroopa Arengufondi osamaksu komisjoni osa suuruseks 2 600 000 000 eurot ja EIP osa suuruseks 280 000 000 eurot. (2) Kooskõlas 10. EAFi finantsmääruse artikli 57 lõikes 5 sätestatud menetlusega esitab komisjon 10. oktoobriks 2012 ettepaneku, milles määratakse kindlaks 2012. aasta teise osamaksu ja üksikute liikmesriikide osamaksude suurus. (3) 10. EAFi finantsmääruse artikli 145 esimese lõigu kohaselt edastas Euroopa Investeerimispank komisjonile oma hallatavate rahastamisvahendite kohta kulukohustuste ja maksete ajakohastatud prognoosi. (4) 10. EAFi finantsmääruse artikli 58 lõikes 2 on sätestatud, et osamaksunõuetega kustutatakse kõigepealt varasemate EAFide jaoks ette nähtud summad. Seepärast tuleks esitada 9. EAFi rahastamisnõue EIP-le. (5) Nõukogu peaks tegema otsuse komisjoni ettepaneku kohta hiljemalt 21 kalendripäeva möödudes pärast selle esitamist ja liikmesriigid peaksid tasuma osamaksu kolmanda osa hiljemalt 21 kalendripäeva möödudes päevast, mil neid teavitatakse nõukogu otsusest, ON VASTU VÕTNUD KÄESOLEVA OTSUSE: Artikkel 1 2012. aasta kolmanda osa kogusummaks on määratud 280 000 000 eurot. Summad, mille liikmesriigid maksavad komisjonile ja Euroopa Investeerimispangale 2012. aasta osamaksu kolmanda osana, on esitatud lisas asuvas tabelis. Artikkel 2 Käesolev otsus on adresseeritud liikmesriikidele. Brüssel, Nõukogu nimel eesistuja LISA [1] ELT L 247, 9.9.2006, lk 32. [2] ELT L 78, 19.3.2008, lk 1. [3] Nõukogu dokument. 12344/12.